|  |
| --- |
| Vejledning i a-kassernes indberetning af tællerdata Version 0.2 |

**Dokumentlog**

|  |  |
| --- | --- |
| **Dato** | **Bemærkningstekst** |
| 19-01-2018 | Vejledningens første version 0.1 foreligger.  Dokumentet er udsendt til a-kassernes tællerkontaktpersoner samt  uploaded til STAR’s WIKI. |
| 01.02.2018 | Vejledning version 0.2  Retter til efter tilbagemelding fra to a-kasser. Udsendes til a-kasser sammen med orientering om Fogbuzz. T6 Teoretisk referenceperiode i forlænget dp-ret (LatentProlongedBenefitsPeriod) er ændret. Timetallet for deltidsforsikrede er rettet igennem hele dokumentet. |

Indhold

[1. Indledning 3](#_Toc504053357)

[2. Læsevejledning 3](#_Toc504053358)

[3. Tællergennemgang 3](#_Toc504053359)

[3.1. Tæller 1: Indplacering (Benefitsgrading) 3](#_Toc504053360)

[3.2. Tæller 2: Referenceperiode (ReferentialPeriod) 8](#_Toc504053361)

[3.3. Tæller 3: Sats (BenefitsRate) 8](#_Toc504053362)

[3.4. Tæller 4: Forbrug (Consumption) 10](#_Toc504053363)

[3.5. Tæller 5: Udløb af dpret (BenefitsExpiry) 12](#_Toc504053364)

[3.6. Tæller 6: Beskæftigelseskonto (EmploymentAccount) 14](#_Toc504053365)

[3.7. Tæller 7: Genindplaceringskonto (RegradingAccount) 15](#_Toc504053366)

[3.8. Tæller 8: Supplerende dp konto (SupplementBenefitsAccount) 17](#_Toc504053367)

[3.9. Tæller 9: Karens tæller (QualifyingHours) 18](#_Toc504053368)

[3.10. Tæller 10: Indberetning karens - kontrol (QualifyingHoursReport) 19](#_Toc504053369)

[3.11. Tæller 11: Indberetning af afkortning – kontrol (ShorteningReport) 20](#_Toc504053370)

# 1. Indledning

Indledningsvis skal det bemærkes, at nærværende tællervejledning *ikke* er tiltænkt nogen juridisk eller regelnormerende rolle. Gældende lovgivning samt klagesagsafgørelser på området har selvsagt forrang for nærværende tællervejledning. I tilfælde af uoverensstemmelser mellem tællervejledning og gældende lovgivning samt klagesagsafgørelser på området vil tællervejledningen skulle rettes til.

Nærværende tællervejledning leverer således en *forretningslogisk* beskrivelse af, *hvilke* sagsbehandlingsdata a-kassens skal indberette til tællerne for medlemmer, der er indplacerede i dagpengesystemet. Tællervejledningen reflekterer ikke over, *hvorledes* et givet tællerresultat skal opgøres af a-kassen, dvs. med hvilke datakilder og metoder et givet tællerresultat opgøres. Samtidige skal tællervejledningens eksempler ikke ses som udtømmende eller som en facitliste.

Den *tekniske* side af a-kassens indberetning af tællerdata (datastrukturen i webserviceindberetningerne – i det følgende betegnet som recordlayout) er i detaljen beskrevet på STAR’s wikiplatform[[1]](#footnote-2). De relevante dokumenter opdateres, når der sker ændringer i strukturen i forbindelse med releases.

# 2. Læsevejledning

I tællervejledningen gennemgås for hver enkelt af de 11 eksisterende tællere i skemaform den enkelte tællers datafelter mhp. at beskrive den forretningsmæssige situation, som afstedkommer a-kassens indberetning i det givne datafelt.

Udgangspunktet for de enkelte tæller-beskrivelser er den webservice-struktur, som a-kassernes tællerindberetninger er underlagt og i de enkelte tællerskemaer anvendes derfor også de konkrete feltnavne fra tæller-webservicen.

Det bemærkes dog, at to af de datofelter, som samtlige 11 tællere indeholder – ”Dato for indhentning af registerfelter (RegisterInformationTime)” hhv. ”Dato for opgørelse og indsendelse til DFDG (CalculationDate)” – ikke kommenteres i nedenstående tællergennemgang, idet disse to felter er udtryk for rene tidsstempler, fastsat af og i a-kassens it-løsning. Disse felter indeholder således ikke forretningslogisk information, som falder inden for rammerne af nærværende tællervejledning.

# 3. Tællergennemgang

# 3.1. Tæller 1: Indplacering (Benefitsgrading)

I denne tæller indberetter a-kassen centrale oplysninger om et ledigt medlems indplacering i dagpengesystemet – altså hvornår det ledige medlem har haft sin første dagpengedag og dermed begynder at bruge af sin dagpengeperiode samt hvad der ligger bag a-kassens tildeling af ret til a-dagpenge overfor medlemmet.

**Tabel 1: Forretningslogisk beskrivelse af Indplacering (Benefitsgrading)**

| **Feltnavn** | **Forretningslogisk beskrivelse af feltets:** | | | | | |
| --- | --- | --- | --- | --- | --- | --- |
| **Indhold** | **Kodeværdier** | | | | |
| **Indplaceringsdato**  **(GradingDate)** | *Primært tællerindhold.*  Her indberetter a-kassen den dato, hvor det ledige medlem er indplaceret i sin nuværende ordinære eller forlængede dagpengeperiode. Medlemmets forbrug af dagpengetimer og tilbageværende sum af dagpengetimer opgøres med udgangspunkt i denne dato.  Værdien i dette felt vises for medlemmet på Jobnet.dk. | Da et ledigt medlem i det månedsbaserede dagpengesystem indplaceres *primo* kalendermåneden, skal denne dato pr. definition altid være den 1. i måneden, såfremt indplaceringsdatoen er > 1. juli 2017. | | | | |
| **Start timer**  **(OffsetHours)** | *Metadata.*  Her indberetter a-kassen det antal dagpengetimer, som det ledige medlem i sin nuværende dagpengeperiode kan forbruge. | **Feltværdi** | | | **Beskrivelse** | |
| ≤ 3.848 timer | | | Såfremt indplaceringen er sket for et fuldtidsforsikret medlem i den *ordinære dagpengeperiode* (jf. ”BenefitsPeriodeForm”). | |
| ≤ 3.120 timer | | | Såfremt indplaceringen er sket for et deltidsforsikret medlem i den *ordinære dagpengeperiode* (jf. ”BenefitsPeriodeForm”). | |
| Årsager til, at timetallet kan være < 3848 hhv. 3120 timer kan være, at:   * Medlemmets dagpengeret er afkortet. * Medlemmet har fået udbetalt feriedagpenge forud for indplaceringen. * Medlemmet har skiftet mellem fuldtids/deltidsforsikring én eller flere gange | | | | |
| **Feltværdi** | | | **Beskrivelse** | |
| ≤ 1.924 timer (fuldtidsforsikret)  ≤ 1.560 timer (deltidsforsikret) | | | Såfremt indplaceringen er sket i den *forlængede dagpengeperiode* (jf. ”BenefitsPeriodeForm”). | |
| **Type**  **(BenefitsPeriodeForm)** | *Metadata.*  Her indberetter a-kassen, om den indberettede indplaceringsdato (”GradingDate”) er gældende for den situation, hvor det ledige medlems indplacering er sket i en ny dagpengeperiode (kode 1) eller om der er tale om den situation, hvor det ledige medlem har valgt at udnytte sin evt. mulighed for at forlænge dagpengeperioden ud over de oprindeligt tildelte dagpengetimer (kode 2). | **ID** | | **Navn/beskrivelse** | | |
| 1 | | Ordinær dagpengeperiode | | |
| 2 | | Forlænget dagpengeperiode | | |
| **Grundlag**  **(BenefitsGradingBasis)** | *Metadata.*  Her indberetter a-kassen det grundlag, som er anvendt i forhold til det ledige medlems indplacering i dagpengesystemet.  A-kassens indberetning indeholder i den forbindelse data om fire forskellige forhold med betydning for det ledige medlems indplaceringssituation, nemlig:   1. *Type:* (Se beskrivelse af ”BenefitsPeriodForm”) 2. *Metode:* Oplysningen afslører, om der er tale om, at det ledige medlem er indplaceret i dagpengesystemet på baggrund af én af følgende muligheder:    1. Den indkomst, som det ledige medlem har haft indenfor optjeningsperioden.    2. De løntimer, som det ledige medlem har haft indenfor optjeningsperioden.    3. En erhvervsmæssig uddannelse, som det ledige medlem har gennemført.      1. *Afgørelse:* Oplysningen afslører, om der er tale om, at det ledige medlem er indplaceret pba. en automatisk (og it-understøttet) sagsbehandlingsbehandlingsproces eller om indplaceringen er sket pba. en manuel sagsbehandlingsproces, hvor en sagsbehandler har taget stilling til det ledige medlems indplacering. 2. *Grundlag:* Oplysningen afslører, hvilket dokumentationsgrundlag, der har dannet baggrund for det ledige medlems indplacering i dagpengesystemet.   *Typen* af indplaceringen er også afspejlet i en særskilt indberetning (”BenefitsPeriodForm”, se beskrivelse heraf ovenfor), mens de tre øvrige oplysninger er bundet sammen i et antal konkrete koder og de enkelte elementer må derfor udledes af indberetningen i nærværende felt (”BenefitsGradingBasis”). | **ID** | **Navn** | | | **Beskrivelse** |
| 1 | Indkomstregister | | | Det ledige medlem er indplaceret i en ordinær dagpengeperiode. A-kassen har truffet en automatisk afgørelse om, at medlemmet har ret til ydelse udelukkende pba. et indkomst-krav.  Data hertil har a-kassen indhentet digitalt ved opslag i SKAT’s indkomstregister. |
| 2 | Indkomst og anden løndokumentation | | | Det ledige medlem er indplaceret i en ordinær dagpengeperiode. A-kassen har truffet en manuel afgørelse om, at medlemmet har ret til ydelse pba. et indkomst-krav og anden løndokumentation.  Data hertil har a-kassen bl.a. indhentet ved medlemmets forelæggelse af anden (dansk) løndokumentation ud over de digitale lønoplysninger fra SKAT’s indkomstregister. |
| 3 | Indkomst og EØS indkomst | | | Det ledige medlem er indplaceret i en ordinær dagpengeperiode. A-kassen har truffet en manuel afgørelse om, at medlemmet har ret til ydelse pba. et indkomst-krav.  Data hertil har a-kassen bl.a. indhentet ved medlemmets forelæggelse af dokumentation for lønmodtagerbeskæftigelse i udlandet (ud over de digitale lønoplysninger fra SKAT’s indkomstregister), specifikt lande, der falder inden for definitionen af et EØS-land. |
| 4 | Indkomst og indkomst i øvrigt udland | | | Det ledige medlem indplaceret i en ordinær dagpengeperiode. A-kassen har truffet en manuel afgørelse om, at medlemmet har ret til ydelse pba. et indkomst-krav.  Data hertil har a-kassen bl.a. indhentet ved medlemmets forelæggelse af dokumentation for lønmodtagerbeskæftigelse i udlandet, specifikt for lande, der ikke falder inden for definitionen af et EØS-land. |
| 5 | Indkomst og selvstændigt erhverv | | | Det ledige medlem er indplaceret i en ordinær dagpengeperiode. A-kassen har truffet en manuel afgørelse om, at medlemmet har ret til ydelse pba. et indkomst-krav.  Data hertil har a-kassen bl.a. indhentet ved medlemmets forelæggelse af dokumentation for beskæftigelse som selvstændig erhvervsdrivende. |
| 6 | Beskæftigelseskrav og genoptjeningskonto | | | Det ledige medlem er indplaceret i en ordinær dagpengeperiode. A-kassen har truffet en automatisk afgørelse om, at medlemmet har ret til ydelse pba. et beskæftigelseskrav.  Data herom har a-kassen indhentet digitalt ved opslag i SKAT’s indkomstregister. |
| 7 | Beskæftigelseskrav og anden løndokumentation | | | Det ledige medlem er indplaceret i en ordinær dagpengeperiode. A-kassen har truffet en manuel afgørelse om, at medlemmet har ret til ydelse pba. et beskæftigelseskrav.  Data herom har a-kassen indhentet ved medlemmets forelæggelse af anden (dansk) løndokumentation end digitale lønoplysninger fra SKAT’s indkomstregister. |
| 8 | Beskæftigelseskrav og EØS indkomst | | | Det ledige medlem er indplaceret i en ordinær dagpengeperiode. A-kassen har truffet en manuel afgørelse om, at medlemmet har ret til ydelse pba. et beskæftigelseskrav.  Data herom har a-kassen indhentet ved medlemmets forelæggelse af dokumentation for lønmodtagerbeskæftigelse i udlandet, specifikt lande, der falder inden for definitionen af et EØS-land. |
| 9 | Beskæftigelseskrav og indkomst i øvrigt udland | | | Det ledige medlem er indplaceret i en ordinær dagpengeperiode. A-kassen har truffet en manuel afgørelse om, at medlemmet har ret til ydelse pba. et beskæftigelseskrav.  Data herom har a-kassen indhentet ved medlemmets forelæggelse af dokumentation for lønmodtagerbeskæftigelse i udlandet, specifikt lande, der ikke falder inden for definitionen af et EØS-land. |
| 10 | Beskæftigelseskrav og selvstændigt erhverv | | | Det ledige medlem er indplaceret i en ordinær dagpengeperiode. A-kassen har truffet en manuel afgørelse om, at medlemmet har ret til ydelse pba. et beskæftigelseskrav.  Data herom har a-kassen indhentet ved medlemmets forelæggelse af dokumentation for beskæftigelse som selvstændig erhvervsdrivende. |
| 11 | Uddannelse | | | Det ledige medlem er indplaceret i en ordinær dagpengeperiode. A-kassen har truffet afgørelse om, at medlemmet har ret til ydelse pba. at medlemmet har forelagt dokumentation for en gennemført erhvervsmæssig uddannelse, normeret til mindst 18 måneder efter lov om erhvervsgrunduddannelser eller efter lov om en integrationsuddannelse. |
| 12 | Beskæftigelseskonto | | | Det ledige medlem er indplaceret i den forlængede dagpengeperiode. A-kassen har truffet afgørelse om, at medlemmet har ret til ydelse pba. at medlemmet har løntimer stående på sin beskæftigelseskonto, som kan udnyttes til at forlænge dagpengeretten ud over de dagpengetimer (”OffsetHours”), som medlemmet blev tildelt ved den seneste indplacering i dagpengesystemet. |
| 13 | Konverteret ved dagpengereform | | | Det ledige medlem er i forbindelse med implementeringen af dagpengereformen konverteret med en indplaceringsdato i dagpengesystemet før d. 1. juli 2017. Grundlaget for indplaceringen forefindes ikke i digital form hos a-kassen.  Koden kan ikke anvendes for medlemmer indplaceret efter d. 1. juli 2017.  DFDG foretager validering ifm. forsøg på indlæsning/anvendelse af denne kode. |
| **Senest medregnede indberetning fra arb.giv.**  **(LatestEmployerReportUsed)** | Her indberetter a-kassen, den dato, som er hæftet op på den seneste arbejdsgiver indberetning vedr. løntimer, som a-kassen har anvendt i forbindelse med sagsbehandlingen af tælleren. |  |  | | |  |

# 3.2. Tæller 2: Referenceperiode (ReferentialPeriod)

I denne tæller indberetter a-kassen oplysninger om et ledigt medlems referenceperiode – dvs. den periode, inden for hvilken medlemmet længst kan modtage dagpenge.

**Tabel 2: Forretningslogisk beskrivelse af Referenceperiode (ReferentialPeriod)**

| **Feltnavn** | **Forretningslogisk beskrivelse af feltets:** | | |
| --- | --- | --- | --- |
| **Indhold** | **Kodeværdier** | |
| **Referenceperiode udløb**  **(ReferentialPeriodeEndDate)** | *Primært tællerindhold.*  Her indberetter a-kassen, den dato, hvor medlemmets referenceperiode udløber. Denne dato må logisk set altid skulle ligge efter medlemmets aktuelle/senest indberettede indplaceringsdato (GradingDate”), jf. ”Benefitsgrading”. | Den indberettede dato skal altid være ultimo måneden (d. 30./31./29./28.). | |
| **Indplaceringstype**  **(BenefitsPeriodForms)** | *Metadata.*  Her indberetter a-kassen, om den indberettede dato for referenceperiodeudløb (”ReferentialPeriodeEndDate”) er gældende for den ordinære dagpengeperiode (kode 1) eller om det er gældende for den forlængede dagpengeperiode (kode 2). | **ID** | **Navn/beskrivelse** |
| 1 | Ordinær dagpengeperiode |
| 2 | Forlænget dagpengeperiode |
| **Senest medregnede indberetning fra arb.giv.**  **(LatestEmployerReportUsed)** | Her indberetter a-kassen, den dato, som er hæftet op på den seneste arbejdsgiver indberetning vedr. løntimer, som a-kassen har anvendt i forbindelse med sagsbehandlingen af tælleren. |  | |

# 3.3. Tæller 3: Sats (BenefitsRate)

I denne tæller indberetter a-kassen centrale oplysninger om den dagpengesats, som a-kassen for den aktuelle dagpengeperiode har opgjort for medlemmet.

**Tabel 3: Forretningslogisk beskrivelse af Sats (BenefitsRate)**

| **Feltnavn** | **Forretningslogisk beskrivelse af feltets:** | | | |
| --- | --- | --- | --- | --- |
| **Indhold** | **Kodeværdier** | | |
| **Sats pr. måned**  **(RatePerMonth)** | *Primært tællerindhold.*  Her indberetter a-kassen den månedlige dagpengesats (et kronebeløb), som a-kassen har opgjort for medlemmet og som aktuelt er gældende for medlemmet. |  | | |
| **Sats pr. time**  **(RatePerHour)** | *Metadata*  Her indberetter a-kassen den timesats for dagpenge (et kronebeløb), som a-kassen har beregnet for medlemmet. Beregningen skal tage udgangspunkt i medlemmets aktuelle månedssats (”RatePerMonth”), som divideres med enten 160,33 (fuldtidsforsikrede) eller 130 (deltidsforsikrede). |  | | |
|  |
| **Gyldig fra**  **(ValidFromDate)** | *Metadata*  Her indberetter a-kassen den dato, hvor det ledige medlems aktuelle månedlige dagpengesats ”RatePerMonth”) er gældende fra. |  | | |
| **Årsag til sats**  **(RateBasis)** | *Metadata*  Her indberetter a-kassen med hvilken årsag a-kassen har opgjort det ledige medlems dagpengesats. Det skal bemærkes, at der er en meget tæt forretningslogisk sammenhæng mellem den angivne årsag til en aktuel dagpengesats og det grundlag (”BenefitsGradingBasis”), som a-kassen har angivet for den aktuelle indplacering (”BenefitsGrading”) i dagpengesystemet. | **ID** | **Navn** | **Beskrivelse** |
| 1 | Nyberegning | Medlemmets aktuelle dagpengesats er opgjort som følge af, at medlemmet er indplaceret i dagpengesystemet pba. et *indkomstkrav*. |
| 2 | Fast sats pga. dimittend | Medlemmets aktuelle dagpengesats er opgjort som følge af, at medlemmet er indplaceret i dagpengesystemet pba. en gennemført erhvervsmæssig *uddannelse*, normeret til mindst 18 måneder efter lov om erhvervsgrunduddannelser eller efter lov om en integrationsuddannelse. Der er fire mulige satser som hhv. forsørger eller ikke-forsørger, fuldtid og deltid. |
| 3 | Fast sats pga. værnepligt | Medlemmets aktuelle dagpengesats er opgjort som følge af, at medlemmet er indplaceret i dagpengesystemet pba. medregning af *gennemført værnepligt*.  Der er fire mulige satser som hhv. forsørger eller ikke-forsørger, fuldtid og deltid. |
| 4 | 50 pct. sats – unge | Medlemmet har ikke gennemført en erhvervsmæssig uddannelse og er på opgørelsestidspunktet under 25 år og har modtaget dagpenge i 962 timer (som fuldtidsforsikret) eller 780 timer (som deltidsforsikret) og har ikke fået indberettet mindst 3.848 løntimer eller 3.120 timer (som deltidsforsikret) inden for de seneste 3 år – i dette tilfælde skal der ske en nedsættelse af satsen svarende til 50 pct. af højeste dagpengesats som fuldtids- eller deltidsforsikret.  Datoen for ikrafttræden af denne sats kan kun være den 1. i måneden efter, at den 962. eller 780. time er forbrugt. |
| 5 | Genberegning efter dimittend/værnepligt | Medlemmet har fået genberegnet sin dagpengesats, fordi der er gået min. 6 måneder efter dagpengeret efter uddannelsesafslutning hhv. afsluttet værnepligt og der forefindes lønindberetninger for min. 3 måneder efter uddannelsesafslutning hhv. afsluttet værnepligt. |
| 6 | Genberegning pga. forsikringsstatusskift | Medlemmet har fået genberegnet sin seneste dagpengesats som følge af, at medlemmet har valgt at *ændre sin forsikringsstatus*. |
| 7 | Genberegning pga. genindplacering | Medlemmets aktuelle dagpengesats er opgjort som følge af, at medlemmet er indplaceret i dagpengesystemet pba. et *beskæftigelseskrav*. |
| 8 | Uddannelsesløft med 80 pct. dagpenge |  |
| 9 | Fast sats pga. selvstændig virksomhed | Medlemmets aktuelle dagpengesats er opgjort som følge af, at a-kassen ved indplacering af medlemmet i dagpengesystemet har anvendt selvstændigreglerne. |

# 3.4. Tæller 4: Forbrug (Consumption)

I denne tæller indberetter a-kassen oplysninger om et medlems *forbrug* af retten til dagpenge.

**Tabel 4: Forretningslogisk beskrivelse af Forbrug (Consumption)**

| **Feltnavn** | **Forretningslogisk beskrivelse af feltets:** | | |
| --- | --- | --- | --- |
| **Indhold** | **Kodeværdier** | |
| **Forbrugte timer**  **(HoursConsumed)** | *Primært tællerindhold.*  Her indberetter a-kassen det antal timer, som medlemmet har forbrugt af sin ret til dagpenge.  Dette forbrug indeholder således også forbrug pba   * løntilskudsjob, * sygdom, * feriedagpenge   mv.  Dermed er forbruget her højere end det akkumulerede forbrug fra FLEUR-udbetalingerne, der kun viser forbruget på baggrund af dagpengeudbetalinger.  Værdien i dette felt vises for medlemmet på Jobnet.dk. | **Feltværdi** | **Beskrivelse** |
| ≤ 3.848 timer | Såfremt medlemmet er fuldtidsforsikret og indplaceringen er sket i den ordinære dagpengeperiode (jf. ”BenefitsPeriodeForm”). |
| ≤ 3.120 timer | Såfremt medlemmet er deltidsforsikret og indplaceringen er sket i den ordinære dagpengeperiode (jf. ”BenefitsPeriodeForm”). |
| ≤ 1.924 timer | Såfremt medlemmet er fuldtidsforsikret og indplaceringen er sket i den forlængede dagpengeperiode (jf. ”BenefitsPeriodeForm”). |
| ≤ 1.560 timer | Såfremt medlemmet er deltidsforsikret og indplaceringen er sket i den forlængede dagpengeperiode (jf. ”BenefitsPeriodeForm”). |
| **Resttimer**  **(HoursRemaning)** | *Metadata*  Her indberetter a-kassen det antal timer, som medlemmet har tilbage af sin ret til dagpenge.  Værdien i dette felt vises for medlemmet på Jobnet.dk. | Værdien i dette felt skal altid være = værdien i ”OffsetHours” fratrukket værdien i ”HoursConsumed”. | |
| **Feltværdi** | **Beskrivelse** |
| ≤ 3.848 timer | Såfremt medlemmet er fuldtidsforsikret og indplaceringen er sket i den ordinære dagpengeperiode (jf. ”BenefitsPeriodeForm”). |
| ≤ 3.120 timer | Såfremt medlemmet er deltidsforsikret og indplaceringen er sket i den ordinære dagpengeperiode (jf. ”BenefitsPeriodeForm”). |
| ≤ 1.924 timer | Såfremt medlemmet er fuldtidsforsikret og indplaceringen er sket i den forlængede dagpengeperiode (jf. ”BenefitsPeriodeForm”). |
| ≤ 1.560 timer | Såfremt medlemmet er deltidsforsikret og indplaceringen er sket i den forlængede dagpengeperiode (jf. ”BenefitsPeriodeForm”). |
| **Forbrug opgjort med udbetaling pr.**  **(InventoryPaymentMonth)** | *Metadata*  Her indberetter a-kassen den udbetalingsmåned (kalendermåned), som de forbrugte timer (”HoursConsumed”) er opgjort på baggrund af. | Dvs. den senest udbetalte måned. | |

# 3.5. Tæller 5: Udløb af dpret (BenefitsExpiry)

I denne tæller indberetter a-kassen oplysninger om medlemmets udløb af *ret til dagpenge*. Oplysningerne i denne tæller omfatter registreringer af, hvornår medlemmets ret til dagpenge ophører indenfor enten den ordinære eller den forlængede dagpengeperiode. Medlemmets ret til dagpenge anses for opbrugt i den måned, hvori antallet af medlemmets dagpengetimer udløber eller hvori referenceperioden for medlemmets dagpengeret udløber.

**Tabel 5: Forretningslogisk beskrivelse af Udløb af dpret (BenefitsExpiry)**

| **Feltnavn** | **Forretningslogisk beskrivelse af feltets:** | | | | |
| --- | --- | --- | --- | --- | --- |
| **Indhold** | **Kodeværdier** | | | |
| **Udløb af dpret**  **(BenefitsExpiryDate)** | *Primært tællerindhold*  Her indberetter a-kassen den (beregnede) dato, hvor det ledige medlems ret til dagpenge ophører.  Værdien i dette felt vises for medlemmet på Jobnet.dk. | Den beregnede dato for udløb af dagpengeret opgøres ved at dividere antallet af medlemmets resttimer (”HoursRemaining”) med 160,33 (for fuldtidsforsikrede) eller 130,00 (for deltidsforsikrede) for at finde antallet af hele restmåneder før udløbsmåneden samt antallet af resttimer til forbrug i udløbsmåneden. Læg antallet af hele restmåneder til datoen for senest udbetalt pr. (”InventoryPaymentMonth”), hvorved udløbsmåneden for medlemmets dagpengeret findes. Antallet af kalenderdage i udløbsmåneden opgøres. Del antallet af resttimer – afrundet til 2 decimaler - til forbrug i udløbsmåneden med 160,33 (for fuldtidsforsikrede) eller 130,00 (for deltidsforsikrede) og gang dette tal med antallet af kalenderdage i udløbsmåneden. Rund op til et helt tal og sammenhold med datoen for udløb af medlemmets referenceperiode (”ReferentialPeriodeEndDate”) og dato opnåelse af folkepensionsalderen (udgangen af den måned, hvori medlemmet når folkepensionsalderen). Den tidligste af disse 3 datoer angives som udløbsdato for medlemmets dagpengeret. | | | |
| **Type**  **(BenefitsExpiryActualOrExpected)** | *Primært tællerindhold*  Her indberetter a-kassen, hvilken typeden indberettede dagpengeudløbsdato (”BenefitsExpiryDate”) har - altså hvorvidt den indberettede dagpengeudløbsdato (”BenefitsExpiryDate”) er dækkende for en (fremtidig) forventet situation, eller for en (historisk) faktisk situation.  Den indberettede type for dagpengeudløbsdatoen relaterer sig desuden til medlemmets indplacering i dagpengesystemet (”BenefitsPeriodeForm”). Såfremt medlemmet i indplaceringstælleren aktuelt er indplaceret i *ordinær dagpengeret*, relaterer oplysningen om faktisk eller forventet udløb sig hertil. Såfremt medlemmet er indplaceret i den *forlængede dagpengeret*, relaterer oplysningen af om der er faktisk eller forventet udløb sig hertil.  Indberetningssystematikken bør ske efter følgende logik:   1. A-kasse indberetter indplacering i *ordinær dagpengeperiode* (”BenefitsPeriodeForm”) og indberetter løbende dato for forventet udløb. 2. Når medlemmet har *opbrugt* sin ordinære dagpengeperiode, indberettes dato for faktisk udløb. 3. Der indberettes evt. også dato for indplacering i *forlænget dagpengeperiode* (”BenefitsPeriodeForm”), såfremt medlemmet ønsker at gøre brug af muligheden herfor. 4. Til indplacering i *forlænget dagpengeperiode* (”BenefitsPeriodeForm”) knytter sig på ny en løbende indberetninger om dato for forventet udløb. 5. Når samtlige medlemmets forlængelsestimer (”PotentiaProlongationBene-fitsHours”) er opbrugt og medlemmet således ikke længere har ret til dagpenge, indberettes dato for *faktisk udløb*. | **ID** | **Navn** | **Beskrivelse** | |
| 1 | Faktisk udløb | Den indberettede udløbsdato for dagpengeretten (”BenefitsExpiryDate”) skal logisk set på indberetningstidspunktet være historisk. | |
| 2 | Forventet udløb | Den indberettede udløbsdato for dagpengeretten (”BenefitsExpiryDate”) skal logisk set være fremtidig i forhold til den måned, der senest er udbetalt dagpenge for. | |
| **Årsag**  **(BenefitsExpiryCause)** | *Metadata*  Her indberetter a-kassen med hvilken årsag den indberettede udløbsdato (”BenefitsExpiryDate”) er fremkommet. | **ID** | **Navn** | | **Beskrivelse** |
| 1 | Forbrug | | Anvendes såfremt den indberettede dagpengeudløbsdato (”BenefitsExpiryDate”) er sat, fordi medlemmet forventes at opbruge/har opbrugt samtlige sine dagpengetimer. |
| 2 | Referenceperiode | | Anvendes såfremt den indberettede dagpengeudløbsdato (”BenefitsExpiryDate”) er sat, fordi referenceperioden (”ReferentialPeriode”) for medlemmets dagpengeret er udløbet. |
| 3 | Alder | | Anvendes såfremt den indberettede dagpengeudløbsdato (”BenefitsExpiryDate”) er sat, fordi medlemmet når/har nået folkepensionsalderen. |

# 3.6. Tæller 6: Beskæftigelseskonto (EmploymentAccount)

I denne tæller indberetter a-kassen oplysninger om de løntimer, som medlemmet har optjent siden sin seneste indplacering i dagpengesystemet og som medlemmet efter eget ønske kan anvende til at forlænge retten til dagpenge med. Medlemmets optjente løntimer registreres på den såkaldte ”beskæftigelseskonto”.

**Tabel 6: Forretningslogisk beskrivelse af Beskæftigelseskonto (EmploymentAccount)**

|  |  |  |  |
| --- | --- | --- | --- |
| Feltnavn | Forretningslogisk beskrivelse af feltets: | | |
| **Indhold** | **Kodeværdier** | |
| Timesaldo  (EmploymentHours) | *Primært tællerindhold*  Her indberetter a-kassen det kumulerede antal løntimer mv., som medlemmet har optjent siden sin seneste indplacering (”GradingDate”) i dagpengesystemet og som medlemmet kan anvende til at forlænge dagpengeretten med.  A-kassesystemet skal således opgøre, hvor mange løntimer, medlemmet kan anvende til forlængelse og indberettet det. De indberettede løntimer er derfor afgrænset til maks. 962 fratrukket det, medlemmet måtte have forbrugt til en evt. forlængelse af dagpengeretten. Det indberettede løntimetal adskiller sig derfor fra det løntimetal, som indberettes til medlemmets genindplaceringskonto, der meget vel kan være højere end beskæftigelseskonto (”RegradingHours”).  Værdien i dette felt vises for medlemmet på Jobnet.dk. | **Feltværdi** | **Beskrivelse** |
| ≤ 962 timer | Såfremt medlemmet er fuldtidsforsikret bør indberetningen logisk set maksimalt indeholde dette antal timer mv., idet et fuldtidsforsikret medlem kun kan anvende et halvt års fultidsbeskæftigelse (962 timer) til at op nå den maksimale forlængelse af dagpengeretten for fuldtidsforsikrede (1.924 timer). |
| ≤ 780 timer | Såfremt medlemmet er deltidsforsikret bør indberetningen logisk set maksimalt indeholde dette antal timer mv., idet et deltidsforsikret medlem kun kan anvende et halvt års (deltidstids)beskæftigelse (780 timer) til at opnå den maksimale forlængelse af dagpengeretten for deltidsforsikrede (1.560 timer). |
| Forventet forældelse  (ExpectedObsolteDate) | *Metadata*  Her indberetter a-kassen datoen for, hvornår medlemmets ”seneste/nyeste” løntime (den arbejdsgiverindberetning af løntimer, som ligger tættest på d.d.) ikke længere kan anvendes til at forlænge dagpengeretten med. | De facto indberettes datoen for arbejdsgiverens seneste (den indberetning, som ligger tættest på d.d.) indberetning af løntimer + 3 år. | |
| Konto-startdato  (AccountOpeningDate) | *Metadata*  Her indberetter a-kassen startdatoen for medlemmets aktuelle beskæftigelseskonto. | Denne dato skal være = datoen for medlemmets seneste indplacering i den ordinære dagpengeperiode (”GradingDate”). | |
| Potentiel forlænget dp-timer  (PotentiaProlongationBenefitsHours) | *Metadata*  Her indberetter a-kassen det antal timer, som medlemmet potentielt kan forlænge sin dagpengeret med qua de løntimer, som medlemmet har optjent siden sin seneste indplacering i dagpengesystemet.  Værdien i dette felt vises for medlemmet på Jobnet.dk. | Antallet af timer skal være = timesaldoen (”EmploymentHours”) x 2. | |
| Teoretisk referenceperiode i forlænget dp-ret  (LatentProlongedBenefitsPeriod) | *Metadata*  Her indberetter a-kassen den dato som medlemmets referenceperiode for den forlængede dagpengeret (teoretisk) kan forlænges frem til. | Skal være en fremtidig dato | |
| Timer anvendt  (HoursConsumed) | *Metadata*  Her indberetter a-kassen det antal timer fra beskæftigelseskontoen (”EmploymentHours”), som medlemmet rent faktisk har anvendt til at forlænge sin dagpengeret med. | Rent logisk bør der udelukkende kunne optræde en timeindberetning i dette felt, såfremt medlemmet er indplaceret i den forlængede dagpengeperiode (jf. indberetningen i ”BenefitsPeriodeForm”). | |
| Senest medregnede indberetning fra arb.giv.  (LatestEmployerReportUsed) | Her indberetter a-kassen, den dato, som er hæftet op på den seneste arbejdsgiver indberetning vedr. løntimer, som a-kassen har anvendt i forbindelse med sagsbehandlingen af tælleren. |  | |

# 3.7. Tæller 7: Genindplaceringskonto (RegradingAccount)

I denne tæller indberetter a-kassen oplysninger om de løntimer, som medlemmet har optjent siden sin seneste indplacering i dagpengesystemet og som medlemmet kan anvende til at opnå en ny dagpengeret. Medlemmets optjente løntimer registreres på ”genindplaceringskontoen”.

**Tabel 7: Forretningslogisk beskrivelse af Genindplaceringskonto (RegradingAccount)**

| **Feltnavn** | **Forretningslogisk beskrivelse af feltets:** | | |
| --- | --- | --- | --- |
| **Indhold** | **Kodeværdier** | |
| **Timesaldo**  **(RegradingHours)** | *Primært tællerindhold*  Her indberetter a-kassen det kumulerede antal løntimer mv., som medlemmet har optjent siden sin seneste indplacering (”GradingDate”) i dagpengesystemet og som medlemmet kan anvende i forbindelse med at genoptjene retten til dagpenge.  Værdien i dette felt vises for medlemmet på Jobnet.dk. | **Feltværdi** | **Beskrivelse** |
| ≤ 1.924 timer | Såfremt medlemmet er fuldtidsforsikret og ledigmeldt på indberetningstidspunktet, bør indberetningen logisk set maksimalt indeholde dette antal løntimer mv., idet medlemmet i givet fald bør genindplaceres i dagpengesystemet med en ny dagpengeret, hvorved genindplaceringskontoen nulstilles.  Er medlemmet fuldtidsforsikret og ikke ledigmeldt på indberetningstidspunktet kan indberetningen dog godt overstige dette antal timer, idet en genindplacering kun kan ske, såfremt medlemmet er ledigmeldt. |
| ≤ 1.258 timer | Såfremt medlemmet er deltidsforsikretog ledigmeldt, bør indberetningen logisk set maksimalt indeholde dette antal løntimer mv., idet medlemmet i givet fald bør genindplaceres i dagpengesystemet med en ny dagpengeret, hvorved genindplaceringskontoen nulstilles.  Er medlemmet deltidsforsikret og ikke ledigmeldt på indberetningstidspunktet kan indberetningen dog godt overstige dette antal timer, idet en genindplacering kun kan ske, såfremt medlemmet er ledigmeldt |
| **Antal timer, der mangler før ret til genindplacering**  **(HoursMissingToRegrade)** | *Metadata*  Her indberetter a-kassen det antal løntimer mv., som medlemmet mangler at optjene inden det kan genindplaceres i dagpengesystemet.  Værdien i dette felt vises for medlemmet på Jobnet.dk. | Værdien i dette felt skal altid være = 1.924 timer (fuldtidsforsikrede) hhv. 1.258 timer (deltidsforsikrede) fratrukket værdien i ”RegradingHours”.  Idet der ikke kan indberettes negative timer i feltet skal der i tilfælde af at timetallet er < 0 indberettes ”0”. | |
| **Feltværdi** | **Beskrivelse** |
| ≤ 1.924 timer | Såfremt medlemmet er fuldtidsforsikret, bør indberetningen logisk set maksimalt indeholde dette antal løntimer mv., idet medlemmet i tilfælde af løntimer herudover bør genindplaceres i dagpengesystemet med en ny dagpengeret, hvorved genindplaceringskontoen nulstilles. |
| ≤ 1.258 timer | Såfremt medlemmet er deltidsforsikret, bør indberetningen logisk set maksimalt indeholde dette antal løntimer mv., idet medlemmet i tilfælde af løntimer herudover bør genindplaceres i dagpengesystemet med en ny dagpengeret, hvorved genindplaceringskontoen nulstilles. |
| **De manglende timer skal præsteres og indberettes før**  **(HoursCompletionDeadlineDate)** | *Metadata*  Her indberetter a-kassen datoen for, hvornår medlemmet senest skal have nået timekravet for en genindplacering i dagpengesystemet. | De facto indberettes datoen for arbejdsgiverens indberetning af den ældste time (den indberetning af endnu ikke forældede timer, som ligger længst væk fra d.d.) + 3 år. | |
| **Konto-startdato**  **(AccountOpeningDate)** | *Metadata*  Her indberetter a-kassen startdatoen for medlemmets aktuelle genindplaceringskonto. | Denne dato skal være = datoen for medlemmets seneste indplacering i den ordinære dagpengeperiode (”GradingDate”). | |
| **Senest medregnede indberetning fra arb.giv.**  **(LatestEmployerReportUsed)** | Her indberetter a-kassen, den dato, som er hæftet op på den arbejdsgiver indberetning vedr. løntimer, som a-kassen har anvendt i forbindelse med sagsbehandlingen af tælleren. |  | |

# 3.8. Tæller 8: Supplerende dp konto (SupplementBenefitsAccount)

I denne tæller indberetter a-kassen oplysninger om medlemmets forbrug af retten til supplerende dagpenge.

**Tabel 8: Forretningslogisk beskrivelse af** **Supplerende dp konto (SupplementBenefitsAccount)**

| **Feltnavn** | **Forretningslogisk beskrivelse af feltets:** | |
| --- | --- | --- |
| **Indhold** | **Kodeværdier** |
| **Forbrugte uger**  **(WeeksConsumed)** | *Primært tællerindhold*  Her indberetter a-kassen medlemmets aktuelle og kumulerede antal uge med brug af supplerende dagpenge.  Værdien i dette felt vises for medlemmet på Jobnet.dk. |  |
| **Opgjort pr. uge**  **(CalculationWeek)** | *Metadata*  Her indberetter a-kassen det ugenummer, som den seneste opgørelse af medlemmets forbrug af supplerende dagpenge er opgjort ud fra. |  |

# 3.9. Tæller 9: Karens tæller (QualifyingHours)

I denne tæller indberetter a-kassen aktuelle oplysninger om medlemmets 4 måneders karenssituation. Medlemmet skal således pålægges karens hver 4. måned, såfremt medlemmet i samme 4-måneders periode ikke har fået indberettet mere end 148 løntimer (fuldtidsforsikrede) hhv. 97 løntimer (deltidsforsikrede).

**Tabel 9: Forretningslogisk beskrivelse af Karens tæller (QualifyingHours)**

| **Feltnavn** | **Forretningslogisk beskrivelse af feltets:** | | |
| --- | --- | --- | --- |
| **Indhold** | **Kodeværdier** | |
| **Manglende timer for at undgå karens i indeværende karensperiode (mangeltimer)**  **(QualifyingHoursMissing)** | *Primært tællerindhold*  Her indberetter a-kassen det antal løntimer, som medlemmet mangler i at have opfyldt kravet for ikke at blive pålagt en karens i den indeværende karensperiode.  Værdien i dette felt vises for medlemmet på Jobnet.dk. | Værdien i dette felt skal altid være mere end 148 timer (fuldtidsforsikrede) hhv. 97 timer (deltidsforsikrede) fratrukket værdien i ”EmploymentHours”. | |
| **Feltværdi** | **Beskrivelse** |
| ≤ 148,01 timer | Såfremt medlemmet er fuldtidsforsikret, bør indberetningen logisk set maksimalt indeholde dette antal timer, idet medlemmet i tilfælde af løntimer herudover har opfyldt løntimekravet for ikke at blive pålagt en karens, hvorved karenstælleren for indeværende karensperiode bør nulstilles. |
| ≤ 97,01 timer | Såfremt medlemmet er deltidsforsikret, bør indberetningen logisk set maksimalt indeholde dette antal timer, idet medlemmet i tilfælde af løntimer herudover har opfyldt løntimekravet for ikke at blive pålagt en karens, hvorved karenstælleren for indeværende karensperiode bør nulstilles. |
| **Løntimer (i indeværende karensperiode)**  **(EmploymentHours)** | *Metadata*  Her indberetter a-kassen det antal løntimer, som medlemmet har optjent i den indeværende karensperiode. |  | |
| **Start dato (indeværende karensperiode)**  **(PeriodStartDate)** | *Metadata*  Her indberetter a-kassen startdatoen for den indeværende karensperiode. | Den indberettede dato skal altid være primo måneden (d. 1.). | |
| **Slut dato (i indeværende karensperiode)**  **(PeriodEndDate)** | *Metadata*  Her indberetter a-kassen slutdatoen for den indeværende karensperiode. | Den indberettede dato skal altid være ultimo måneden (d. 30./31./29./28.) og samtidigt ligge mindst 4 måneder efter den indberettede startdato for den indeværende karensperiode (PeriodStartDate). | |
| **Karensperiode nr.**  **(QualifyingHoursPeriodNumber)** | *Metadata*  Her indberetter a-kassen nr. for indeværende karensperiode. | Karensperiode-nr. starter med nr. 1 fra en nyindplacering, medmindre medlemmets gældende indplacering ligger før 1. juli 2017. I så fald starter periode nr. 1 d. 1. juli 2017. | |

# 3.10. Tæller 10: Indberetning karens - kontrol (QualifyingHoursReport)

I denne tæller indberetter a-kassen oplysninger om karens, der er pålagt medlemmer, som ikke har kunnet opfylde kravet om mere end 148 løntimer (fuldtidsforsikrede) hhv. 97 løntimer (deltidsforsikrede) indenfor 4-måneders karensperioden.

**Tabel 10: Forretningslogisk beskrivelse af Indberetning karens - kontrol (QualifyingHoursReport)**

| **Feltnavn** | **Forretningslogisk beskrivelse af feltets:** | |
| --- | --- | --- |
| **Indhold** | **Kodeværdier** |
| **Afgørelse om karens**  **(DecisionDate)** | *Primært tællerindhold*  Her indberetter a-kassen datoen for, hvornår a-kassen har truffet afgørelse om pålagt karens. |  |
| **Karenstræk**  **(QualifyingHoursWithdrawAmount)** | *Metadata*  Her indberetter a-kassen det beløb (kr.), som medlemmet er pålagt karens for. | Det indberettede beløb skal modsvare værdien af én dags dagpenge for medlemmet, hvorfor det indberettede beløb bør være = 7,4 (fuldtidsforsikrede) x det i ”RatePerHour” i karensmåneden indberettede, dvs. forrige karensslutmåned For deltidsforsikrede er faktoren 6,0. Medmindre det fulde beløb ikke kunne trækkes i denne udbetaling. I så fald er beløbet mindre end ovenstående beregning. |
| **Afviklingsmåned**  **(ExecutionMonth)** | *Metadata*  Her indberetter a-kassen den kalendermåned, hvor medlemmets karenstræk (”QualifyingHoursWithdrawAmount”) er foretaget. |  |
| **Karensperiode nr.**  **(QualifyingHoursPeriodNumber)** | *Metadata*  Her indberetter a-kassen nummeret for den karensperiode, hvor medlemmets karenstræk (”QualifyingHoursWithdrawAmount”) er gældende. |  |

# 3.11. Tæller 11: Indberetning af afkortning – kontrol (ShorteningReport)

I denne tæller indberetter a-kassen oplysninger, såfremt medlemmet har fået pålagt en afkortning af dagpengeperioden ved omfattende brug af dagpengesystemet – dvs. den situation hvor medlemmet bliver ledigt og har modtaget dagpenge i sammenlagt 4 år inden for de seneste 8 år.

**Tabel 11: Forretningslogisk beskrivelse af Indberetning af afkortning – kontrol (ShorteningReport)**

| **Feltnavn** | **Forretningslogisk beskrivelse af feltets:** | |
| --- | --- | --- |
| **Indhold** | **Kodeværdier** |
| **Afgørelse om afkortning**  **(DecisionDate)** | *Primært tællerindhold*  Her indberetter a-kassen datoen for hvornår medlemmet har fået pålagt en afkortning af dagpengeperioden. |  |
| **Forældelsesdato**  **(ObsoletionDate)** | *Metadata*  Her indberetter a-kassen datoen for, hvornår en udestående afkortning pålagt medlemmet bortfalder. |  |
| **Eksekveringsdato**  **(ExecutionDate)** | *Metadata*  Her indberetter a-kassen datoen for hvornår den pålagte afkortning af medlemmets dagpengeperiode er eksekveret. |  |

1. https://starwiki.atlassian.net/wiki/spaces/FYS/pages/75830100/UnemploymentBenefitsAccountService [↑](#footnote-ref-2)